**OSNOVNA ŠKOLA MATIJE GUPCA**

**GORNJA STUBICA**

Matije Gupca 2, 49245 Gornja Stubica

KLASA: 112-02/23-01/04  
URBROJ: 2140-64/01-23-9  
U Gornjoj Stubici, 03.05.2023.godine

Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Matije Gupca Gornja Stubica (u daljem tekstu: Pravilnik) a vezano uz raspisani

natječaj za zasnivanje radnog odnosa na radnom mjestu **KUHAR/KUHARICA**

**na neodređeno nepuno vrijeme 20 sati tjedno**  u skladu s Odlukom o imenovanju Komisije za provedbu natječaja, Komisija za provedbu natječaja, upućuje

**POZIV KANDIDATIMA NA TESTIRANJE**

Kandidati/kandidatkinje koji su podnijeli pravodobne i potpune prijave na natječaj za zapošljavanje na radnom mjestu kuhar/ica na neodređeno nepuno radno vrijeme 20 sati tjedno, koji je objavljen dana **13.04.2023.** godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole Matije Gupca Gornja Stubica <http://os-mgupca-gornjastubica.skole.hr> u rubrici pod nazivom „NATJEČAJI“

|  |  |
| --- | --- |
| REDNI BROJ | IME I PREZIME KANDIDATA/ATKINJE |
| 1. | V. L. Š. |
| 2. | M. T. |
| 3. | Š. H. |
| 4. | K. M. |

**poziva/ju se na testiranje koje će se održati u Osnovnoj školi Matije Gupca Gornja Stubica na adresi: Matije Gupca 2, 49245 Gornja Stubica u prostoriji škole dana**

**09.05.2023.godine, UTORAK, s početkom u 12;00 sati**

- 12:00 sati - Dolazak i utvrđivanje identiteta kandidata/kinja

- 12:05 sati - Prva faza testiranja (pisana provjera) te informacija o drugoj fazi testiranja-

i održavanju razgovora (intervjua).

Kandidat/kinja koji/a ne pristupi testiranju u navedenom vremenu ili pristupi nakon vremena određenog za početak testiranja, više se ne smatra kandidatom/kinjom u postupku.

**PRAVILA TESTIRANJA:**

Sukladno odredbama Pravilnika u Osnovnoj školi Matije Gupca Gornja Stubica provesti će se provjera znanja i sposobnosti kandidata.

Po dolasku na testiranje od kandidata/kinje će biti zatraženo predočavanje odgovarajuće identifikacijske isprave radi utvrđivanja identiteta.

Kandidat/kinja koji/koja ne dokaže identitet, te osobe za koje se utvrdi da nisu podnijele pravodobnu i potpunu prijavu neće moći pristupiti testiranju.

**Kandidati/kinje koji/koje dođu nakon vremena određenog za početak testiranja, neće moći pristupiti testiranju.**

Kandidat/kinja koji/a ne pristupi testiranju više se ne smatra kandidatom/kinjom u postupku.

Kandidat/kinja sam/a snosi putne troškove u svrhu provedbe testiranja.

Za vrijeme provedbe testiranja **nije dopušteno:**

-koristiti se bilo kakvom literaturom, odnosno bilješkama;

-koristiti mobitel ili druga komunikacijska sredstva;

-napuštati prostoriju u kojoj se provodi testiranje bez odobrenja osobe koja provodi testiranje;

-razgovarati s ostalim prisutnim osobama niti na drugi način narušavati koncentraciju.

Ukoliko se prekrše navedena pravila kandidat/kinja će biti udaljen/a s provedbe testiranja, a njegov/njezin rezultat Komisija neće vrjednovati.

Sadržaj i način testiranja, pravni i drugi izvori za pripremanje kandidata za testiranje, objavljeni su istovremeno s objavom natječaja na web strani Škole <http://os-mgupca-gornjastubica.skole.hr>

Testiranje se provodi u dvije faze:

U prvu fazu testiranja upućuju se svi kandidati/kandidatkinje koji/koje su podnijeli/podnijele pravodobne i potpune prijave na natječaj, a ista se sastoji od: opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko i srednjoškolsko obrazovanje.

**Opći dio obveznog testiranja provodi se pisanim testom.**

U drugu fazu testiranja **(razgovor)** upućuju se kandidati koji su ostvarili najbolje rezultate u prvoj fazi testiranja a istom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Sadržaj testiranja propisan je odredbama članka 4. Pravilnika.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na testiranju, ako je za svaki dio testiranja dobio najmanje 5 bodova.

Kandidat koji ne zadovolji na provedenom testiranju, odnosno dijelu testiranja, ne može sudjelovati u daljnjem postupku.

Na razgovor se pozivaju kandidati koji su zadovoljili na testiranju sukladno članku 7. Pravilnika.

Razgovor s kandidatom obavlja Komisija i ravnatelj Škole.

Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Rezultati razgovora vrednuju se bodovima od 0 do 10. U vrednovanju razgovora ravnopravno s članovima Komisije sudjeluje ravnatelj Škole.

Smatra se da je kandidat zadovoljio na razgovoru ako je dobio najmanje 5 bodova.

**Ukoliko kandidat/kinja zadovolji na pisanom dijelu testiranja pristupa razgovoru s Komisijom (intervju) koji će se održati istog dana.**

Nakon provedenog razgovora Komisija utvrđuje rang-listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost školskog odbora donosi ravnatelj **Škole** na temelju rang - liste kandidata.

Ravnatelj može odabrati kandidata koji nije prvi na rang listi uz pisano obrazloženje o razlozima zašto nije odabran najbolje rangirani kandidat.

Izabrani/izabrana kandidat/kandidatkinja pozvat će se da u primjerenom roku, a prije zaključivanja ugovora o radu, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz natječaja.

Rezultati natječaja bit će objavljeni u roku od 15 dana od dana davanja suglasnosti školskog odbora ravnateljici za zapošljavanje odabranog kandidata. Rezultati natječaja bit će objavljeni na web stranici OŠ Matije Gupca Gornja Stubica na poveznici <http://os-mgupca-gornjastubica.skole.hr/natjecaji>

**Pravni i drugi izvori za pripremu kandidata/kinja za testiranje Provjera znanja, sposobnosti i vještina bitnih za obavljanje poslova radnog mjesta na koje se prima:**

OPĆI DIO

Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22)

Komisija za provedbu natječaja

Dostavlja se:

1. Mrežna stranica Osnovne škole Matije Gupca Gornja Stubica , **objava 03.05.2023**